Diari Oficial de la Generalitat Valenciana


Sumari del DOGV 9818, del 28-03-2024 (2024/2558)

RESOLUCIÓ de 15 de març de 2024, del conseller d'Agricultura, Ramaderia i Pesca, per la qual s'aprova la modificació del plec de condicions de la Denominació d'Origen Protegida Arròs de València.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9818

Data del DOGV
:   28-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2558


Data del document
:   15-03-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 15 de març de 2024, del conseller d'Agricultura, Ramaderia i Pesca, per la qual s'aprova la modificació del plec de condicions de la Denominació d'Origen Protegida Arròs de València. [2024/2558]  
En data 26 de novembre de 2023, el Consell Regulador de la Denominació d'Origen Protegida Arròs de València va presentar sol·licitud de modificació del plec de condicions i la documentació necessària davant la Conselleria d'Agricultura, Desenvolupament Rural, Emergència Climàtica i Transició Ecològica, amb núm. de registre GVRTE/2023/4734669. Esta modificació té la finalitat d'incloure tres noves varietats. S'ha presentat la documentació següent:   
 Sol·licitud de modificació  
 Informe tècnic sobre les noves varietats.   
 Plec de condicions amb les modificacions introduïdes.  
 Document únic amb les modificacions introduïdes.  
Esta modificació es justifica per la necessitat d'incloure tres noves varietats: Campanar PV, Regina i Hispasur, directament emparentades amb varietats ja incloses en el plec de condicions i que tenen característiques similars a les ja incloses, però que presenten millores agronòmiques respecte a varietats ja emparades mantenint el mateix perfil organolèptic, com ho proven els informes dels seus obtentors adjuntats a la sol·licitud.   
La tramitació d'esta modificació ha de realitzar-se de conformitat amb el que es disposa en l'article 53 del Reglament (UE) número 1151/2012, del Parlament Europeu i del Consell, de 21 de novembre de 2012 (DOUE L343/1, de 14.12.2012), sobre els règims de qualitat dels productes agrícoles i alimentosos, i conforme al procediment previst en el Reial decret 1335/2011, de 3 d'octubre (BOE núm. 251, de 18.10.2011), pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a este, en la seua redacció vigent.  
D'acord amb el que es preveu en l'esmentat Reial decret 1335/2011, es va procedir a revisar la sol·licitud i la documentació aportada per a comprovar que es complia amb el que s'establix en l'article 53 del Reglament (UE) 1151/2012, abans esmentat. Una vegada finalitzats els tràmits anteriors, i vista la proposta de resolució de la Direcció General de Desenvolupament Rural, és procedent adoptar una decisió favorable a esta modificació del plec de condicions, i també fer-la pública juntament amb el plec de condicions actualitzat, d'acord amb el que s'establix en el Reglament (UE) número 1151/2012 del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos.  
Per tot el que s'ha exposat, d'acord amb el que es preveu en el Decret 10/2023, de 19 de juliol (DOGV núm. 9643, de 19.07.2023), del president de la Generalitat, pel qual es determinen el nombre i la denominació de les conselleries, i les seues atribucions, en relació amb les competències que corresponen a esta conselleria, resolc:  
  
Primer  
Aprovar la decisió favorable a la modificació normal del plec de condicions de la Denominació d'Origen Protegida Arròs de València una vegada comprovat que es complixen els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos.   
  
Segon  
Publicar la versió del plec de condicions i document únic en la qual s'ha basat esta decisió favorable, en el portal agrari de la Conselleria d'Agricultura, Ramaderia i Pesca, en els enllaços següents:  
https://breu.gva.es/b/n2tenaruti  
https://breu.gva.es/b/bplbi1tjfz  
Esta resolució posa fi a la via administrativa i en contra pot interposar-se, potestativament, recurs de reposició davant el mateix òrgan que l'ha dictada, en el termini d'un mes, o interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 10 de la Llei 29/1998, de 13 de juliol, reguladora de la jurisdicció contenciosa administrativa  
  
València, 15 de març de 2024.- El conseller d'Agricultura, Ramaderia i Pesca: José Luis Aguirre Larráuri.